Syin akkin ibeddel wudem n tsekla-agi akken ibeddel wudem n tmetti, imi nnulfan-d ttawilat imaynuten n ureṣṣi n tsekla d useḥbiber fella-s, akken ur tnegger ara, yiwen seg ttawilat-agi d tira, ɣas akken tira si zik i tella ɣer ugdud amaziɣ, maca ur tt-yessexdem ara akken ad yaru tasekla-ines, di tazwara uran s tifinaɣ, syin sqedcen aṭas n yisekkilen ijenṭaḍen, am wid n taɛrabt d tlatinit, ɣef waya i negren waṭas n lesnaf n tira, telḥa aṭas di tmetti, imi faqen yemdanen s wazal i tesɛa yerna teglad s tewsatin timaynutin, ladɣa deg ayen yerzan tasrit am wungal, amezgun, d tullist…atg.